Apstiprināti ar Cēsu novada pašvaldības iestādes “Cēsu muzejs”

2024. gada 11. septembra Rīkojumu Nr. 1-1.6/2024/28

**Cēsu novada pašvaldības iestādes “Cēsu muzejs”**

**grupu apmeklējumu, ekskursiju, teatralizēto un izglītojošo programmu un muzejpedagoģisko nodarbību rezervācijas noteikumi**

1. Šie noteikumi nosaka kārtību, kādā tiek rezervēti vai atteikti Cēsu muzeja grupu apmeklējumi, ekskursijas, teatralizētās un izglītojošās programmas un muzejpedagogiskās nodarbības.
2. Rezervāciju pieteikšana:
	1. grupas (vairāk par 15 personām) apmeklējums uz Viduslaiku pili un/vai Jauno pili un/vai ekspozīciju “Sirdsapziņas ugunskurs” jāpiesaka*zvanot uz Cēsu muzeja apmeklētāju centru +371 64121815 vai +371 26576111 vai rakstot e-pasta vēstuli uz adresi* *pils@cesis.lv**;*
	2. ekskursijas pa Viduslaiku pili un/vai Jauno pili gida pavadībā jāpiesaka *zvanot uz Cēsu muzeja apmeklētāju centru +371 64121815 vai +371 26576111 vai rakstot e-pasta vēstuli uz adresi* *pils@cesis.lv**;*
	3. teatralizētās un izglītojošās programmas jāpiesaka zvanot izglītojošo programmu koordinatoram +371 26627939 vai rakstot e-pasta vēstuli uz adresi dagnija.ozola@cesunovads.lv;
	4. muzejpedagoģiskās nodarbības zvanot muzejpedagogam +371 22014848 vai rakstot e-pasta vēstuli uz adresi evita.muceniece@cesis.lv.
3. Rezervāciju veikšanas termiņi:
	1. grupu apmeklējums jāpiesaka vismaz 1 dienu iepriekš.
	2. ekskursijas ar gidu jāpiesaka vismaz 3 dienas iepriekš.
	3. teatralizētās programmas jāpiesaka vismaz 7 dienas iepriekš.
	4. muzejpadagoģiskās nodarbības jāpiesaka 3 dienas iepriekš.
	5. pēc noteiktā rezervācijas termiņa vēlamais pakalpojums var nebūt vairs pieejams.
4. Visas rezervācijas ir atkarīgas no pieejamības.
5. Piesakot grupas apmeklējumu vai ekskursiju pieaugušajiem, jāņem vērā, ka grupai nepieciešams viens vadītājs.
6. Piesakot apmeklējumu, ekskursiju, izglītojošo programmu vai muzejpedagoģsko nodarbību skolēnu grupām, jāņem vērā, ka
	1. pirmsskolas, sākumskolas un pamatskolas vecuma grupās uz katriem 10 skolēniem jābūt vienai pilngadīgai pavadošai personai;
	2. vidusskolas vecuma grupās uz katriem 15 skolēniem, jābūt vienai pilngadīgai pavadošai personai;
	3. grupas vadītājam vai pavadošai personai ieeja pils kompleksā, programmās un nodarbībās ir bez maksas.
7. Rezervāciju var mainīt vai atcelt zvanot uz to pašu tālruņa numuru, pa kuru tika veikta rezervācija.
8. Ja apmeklējuma dienā grupa kavējas, par to laicīgi jāinformē, zvanot uz to pašu tālruņa numuru, pa kuru tika veikta rezervācija. Muzejam nav pienākums nodrošināt visu rezervēto pakalpojumu pieejamību, ja grupa neierodas rezervētajā laikā.
9. Viduslaiku aktivitāšu laukums, Viduslaiku pils Dienvidu torņa, Viduslaiku virtuves dārza, Amatnieku darbnīcu un Seno rotu kalves apskate nav iekļautas skolēnu ekskursijā un/vai izglītojošajā programmā un nevar tikt pievienotas kā izvēle ierašanās brīdī.
10. Pirms apmeklējuma rezervēšanas vēlams iepazīties ar “Cēsu muzeja apmeklējuma noteikumiem” un “Noteikumiem par skolēnu grupu apmeklējumiem Cēsu muzejā”.